Gandia participa a Brussel·les al Forum Europeu per a la Seguretat Urbana
22 març 2024

## Gandia participa a Brussel·les al Forum Europeu per a la Seguretat Urbana22 març 2024Última actualització: 22 març 2024

![](../gestion/img/f355b4bccd187c9ae9df51802cefcb611355cce611ac7fa510a9e21554007a90.jpg)  
  

Gandia ha finalitzat hui la seua participació en la **Conferència Europea de la Seguretat Urbana**, que baix el títol "Seguretat, democràcia i ciutats", i patrocinada pel govern de Bèlgica dins de la Presidència Europea de la Unió, té com a objectiu abordar des del prisma de la seguretat les problemàtiques comunes que afecten la majoria de les ciutats europees.  
  
L'**edil delegada de Seguretat, Lydia Morant** i el **comissari principal en cap de la Policia Local de Gandia, José Manrtínez Espas**a, han participat en aquesta trobada que ha reunit més de 800 participants i 100 ponents, procedents de 150 ciutats i regions d'Espanya, Bèlgica, França, Itàlia, Alemanya, Portugal, i que fins i tot ,ha comptat amb convidats del Canadà i Iberoamèrica.  
  
Una trobada que s'emmarca en les activitats organitzades pel Fòrum Europeu per a la Seguretat Urbana (EFUS), l'única xarxa europea dedicada a fomentar el debat, la cooperació i el suport entre les autoritats locals i regionals en l'àmbit de la prevenció de la delinqüència i la seguretat urbana.  
  
Fundat el 1987, l'EFUS reuneix prop de 250 ciutats i regions de 17 països. Reconegut per la seua experiència per les institucions nacionals i europees, l'organisme representa la diversitat de territoris i promou l'intercanvi d'experiències entre les autoritats locals i regionals més enllà de les afiliacions polítiques, d'acord amb el principi de "ciutats que ajuden a les ciutats". El plenari de l'Ajuntament de Gandia es va adherir el novembre del 2023 a aquest fòrum per millorar les polítiques de seguretat i prevenció urbana.  
  
Tal com ha informat la regidora, _"es tracta d'una trobada que ens permet continuar avançant en polítiques de proximitat dins de la Policia Local i reivindicar el treball que realitzem amb programes com l'Agent Tutor que ha estat exposat com una bona pràctica durant les jornades"_. _"A més, hem pogut conéixer de primera mà les experiències d'altres ciutats en aspectes tan variats com afrontar l'augment del consum de determinades drogues, l'aparició de noves substàncies i addiccions, la problemàtica dels delictes d'odi, o assistir a demostracions pràctiques realitzades per altres policies"_.

[Twittear](https://twitter.com/share)